TASCO บวกแรง 5% “นิวไฮ” รอบกว่า 3 ปี ลุ้นผลงาน Q2 พลิกกำไรรับราคา “ยางมะตอย” ฟื้น
TASCO บวกแรง 5% “นิวไฮ” รอบกว่า 3 ปี ลุ้นผลงาน Q2 พลิกกำไรรับราคา “ยางมะตอย” ฟื้น
29 มิ.ย. 2563

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 15.52 น. อยู่ที่ระดับ 24.80 บาท บวก 1.20 บาท หรือ 5.08% สูงสุดที่ระดับ 24.80 บาท ต่ำสุดที่ระดับ 23.40 บาท ด้วยมูลล่าการซื้อขาย 830.44 ล้านบาท

ด้านบล.โนมูระ พัฒนสิน ระบุในบทวิเคราะห์ ประเมินผลการดำเนินงาน TASCO ในช่วงไตรมาส 2/63 จะฟื้นตัวและพลิกมาทำกำไรจากขาดทุนงวดไตรมาส 1/63 โดยประเมินกำไรกรอบ 1-1.3 พันล้านบาท เพิ่มขึ้น 0-20% จากปีก่อน จากปัจจัยผลักดัน ปริมาณขายไทยและต่างประเทศฟื้น, สเปรดยางมะตอยเพิ่มเป็น Step up มี.ค.-เม.ย. รวมถึงราคาขายไทยพ.ค.เริ่มฟื้นกลับสู่ระดับใกล้เคียงปกติ และโอกาสบันทึกกำไรสต็อก (Reverse NRV) 800 ล้านบาท และคาดกำไรหลักไตรมาส 3/63 ยังเป็นทิศทางที่ดีจากช่วงฤดูกาลของไทย (งวดสุดท้ายของปีงบประมาณ)
ขณะที่ราคาหุ้นฟื้นตัวและยังอยู่ในทิศทางขาขึ้น โดยซื้อขาย PER 63 ที่ระดับ 20 เท่า และมี Upside จากราคาเป้าหมายปี 64 ที่ 26.2 เท่า
ทั้งนี้ ฝ่ายวิจัยปรับไปใช้ราคาเป้าหมายที่ 26.2 บาท พร้อมมองเป็นหุ้นได้ประโยชน์จากน้ำมันโซนต่ำ วานนี้ -5% ขณะที่ภาพอุตสาหกรรมอยู่ในจุดที่ดี (Demand สูง ขณะที่ Supply จำกัด) + สเปรด Bitumen-HSFO (สำหรับธุรกิจต่างประเทศ) สัปดาห์ล่าสุด (15-19 มิ.ย.) ยังเป็นภาพบวกที่ 72.85 เหรียญ/ตัน เพิ่มขึ้น 49% เทียบกับสัปดาห์ก่อน (w-w) หนุนสเปรดเป็นภาพฟื้นตัวขั้นบันได จากมี.ค. – มิ.ย.
รวมถึง ธุรกิจไทย ราคาขายยางมะตอยเดือนพ.ค. เห็นการฟื้นตัวเช่นกัน อยู่ที่ 1.86 หมื่นบาท/ตัน +19% เทียบจากเดือนก่อน (m-m) จาก Demand สูงในภาวะ Supply ตึงตัว